มติเอกฉันท์! ศาลฯ ชี้ขาดร่าง พ.ร.ป.พรรคการเมือง ไม่ขัดรัฐธรรมนูญ
“ศาลรัฐธรรมนูญ” มติเอกฉันท์วินิจฉัยร่าง พ.ร.ป.พรรคการเมือง ไม่มีข้อความขัดหรือแย้งต่อรัฐธรรมนูญ
“ศาลรัฐธรรมนูญ” มติเอกฉันท์วินิจฉัยร่าง พ.ร.ป.พรรคการเมือง ไม่มีข้อความขัดหรือแย้งต่อรัฐธรรมนูญ
23 พ.ย. 2565

ผู้สื่อข่าวรายงานว่า วันนี้(23 พ.ย.65) ศาลรัฐธรรมนูญ มีมติเป็นเอกฉันท์วินิจฉัยว่า “ร่างพระราชบัญญัติประกอบรัฐธรรมนูญ” ว่าด้วยพรรคการเมืองไม่มีข้อความขัดหรือแย้งต่อรัฐธรรมนูญ
อนึ่งก่อนหน้านี้ ศาลฯได้รับคำร้องของนายชวน หลีกภัย ประธานรัฐสภา ที่ได้ส่งความเห็นของสมาชิกวุฒิสภารวม 77 คนเข้าชื่อขอให้ศาลฯ วินิจฉัยตามรัฐธรรมนูญมาตรา 148 วรรคหนึ่ง (1) ประกอบมาตรา 132 ว่า ร่างพระราชบัญญัติประกอบรัฐธรรมนูญว่าด้วยพรรคการเมือง มาตรา 3 มาตรา 4 มาตรา 5 มาตรา 6 มาตรา 7 มาตรา 9 และมาตรา 10 มีข้อความขัดหรือแย้งต่อรัฐธรรมนูญ มาตรา 45 มาตรา 83 มาตรา 86 มาตรา 90 มาตรา 91 และมาตรา 258 ก. ด้านการเมือง (2) หรือไม่
เนื่องจาก ร่าง พ.ร.ป.ดังกล่าว มีการแก้ไขเพิ่มเติมประเด็นต่าง ๆ ได้แก่ 
-แก้ไขอัตราการจัดเก็บค่าธรรมเนียมและค่าบำรุงพรรคการเมือง โดยค่าบำรุงพรรครายปี จาก 200 บาท เป็น 20 บาท, แบบตลอดชีพ จาก 2,000 บาท เป็น 200 บาท อาจเป็นการเปิดช่องให้เกิดการครอบงำพรรค
-แก้ไขคุณสมบัติและลักษณะต้องห้ามของสมาชิกพรรคการเมือง จากเดิมเคยห้ามบุคคลที่ต้องคำพิพากษาจำคุกเข้าสมัครเป็นสมาชิกพรรค
-การแก้ไขการเลือกตั้งขั้นต้นเพื่อหาผู้สมัครรับเลือกตั้ง ส.ส. (ระบบไพรมารี่)
-แก้ไขจำนวน ส.ส.เขต ต่อ ส.ส.บัญชีรายชื่อ จากเดิม 350:150 มาเป็น 400:100